Nr. ..................../............................2022

**REFERAT DE APROBARE**

***a*** ***Instrucţiunilor de utilizare a aplicaţiei informatice Sistemul informatic de asigurare a trasabilităţii deşeurilor (SIATD), în vederea monitorizării şi verificării corectitudinii tranzacţiilor cu deşeuri de ambalaje, anvelope, echipamente electrice şi electronice, baterii şi acumulatori portabili în sistemul răspunderii extinse a producătorului***

Prezentul referat de aprobare este elaborat în conformitate cu prevederile art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de ordin privind aprobarea *Instrucţiunilor de utilizare a aplicaţiei informatice Sistemul informatic de asigurare a trasabilităţii deşeurilor (SIATD), în vederea monitorizării şi verificării corectitudinii tranzacţiilor cu deşeuri de ambalaje, anvelope, echipamente electrice şi electronice, baterii şi acumulatori portabili în sistemul răspunderii extinse a producătorului.*

Baza legală a proiectului de ordin supus aprobării o constituie prevederile art. 10 alin. (9)-(11) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare.

Invederăm faptul că, prin Ordonanța de urgență a Guvernului nr. 125/2022 pentru modificarea și completarea Ordonanței de Urgență nr. 196/2005 privind Fondul pentru mediu s-a instituit obligația persoanelor juridice legal constituite, autorizate de Comisia Naţională pentru Reciclarea Materialelor din cadrul Ministerului Economiei prevăzute la art. 9 alin. (1) lit. v) din Ordonanța de Urgență nr. 196/2005 privind Fondul pentru mediu, cu modificările și completările ulterioare, care gestionează anvelope uzate, precum şi a persoanelor juridice prevăzute la art. 9 alin. (1) lit. y) Ordonanța de Urgență nr. 196/2005 privind Fondul pentru mediu, cu modificările și completările ulterioare care gestionează baterii şi acumulatori portabili, precum şi echipamente electrice şi electronice de a utiliza aplicația informatică SIATD începând cu data de 1 ianuarie 2023. De asemenea, s-au stabilit sancțiuni pentru nerespectarea obligațiilor de raportare la termen sau pentru neutilizarea tranzacțiilor în SIATD de către persoanele obligate să utilizeze aplicația SIATD.

Astfel, prin prezentul proiect de ordin se propune aprobarea *Instrucţiunilor de utilizare a aplicaţiei informatice Sistemul informatic de asigurare a trasabilităţii deşeurilor (SIATD), în vederea monitorizării şi verificării corectitudinii tranzacţiilor cu deşeuri de ambalaje, anvelope, echipamente electrice şi electronice, baterii şi acumulatori portabili în sistemul răspunderii extinse a producătorului* și abrogarea Ordinului ministrului mediului, apelor și pădurilor nr.1595/2020 pentru aprobarea Instrucţiunilor de utilizare a aplicaţiei informatice SIATD, în vederea monitorizării şi verificării corectitudinii tranzacţiilor cu deşeuri de ambalaje în sistemul răspunderii extinse a producătorului, publicat în Monitorul Oficial al României, Partea I, nr. 775 din 25 august 2020.

Față de cele de mai sus și ținând seama de motivele invocate, vă rugăm să analizați și să aprobați *proiectul de ordin**privind aprobarea Instrucţiunilor de utilizare a aplicaţiei informatice Sistemul informatic de asigurare a trasabilităţii deşeurilor (SIATD), în vederea monitorizării şi verificării corectitudinii tranzacţiilor cu deşeuri de ambalaje, anvelope, echipamente electrice şi electronice, baterii şi acumulatori portabili în sistemul răspunderii extinse a producătorului.*

**PREȘEDINTE,**

**Laurențiu Adrian NECULAESCU**

Șef Serviciu Analiză și Avizare,

Emilia Pavelt, E PavelAndreea